Abdulaziz Komilov Trampning milliy xavfsizlik bo‘yicha maslahatchisi bilan nega uchrashdi?

2018 yilning 16 yanvar kuni amaliy tashrif bilan AQShda bo‘lib turgan O‘zbekiston Respublikasi tashqi ishlar vaziri Abdulaziz Komilov boshchiligidagi delegatsiya Vashington shahrida AQSh Prezidentining milliy xavfsizlik bo‘yicha maslahatchisi Gerbert Makmaster bilan uchrashdi. Bu haqda TIV axborot xizmati xabar berdi.
Muzokaralarda ikki tomon munosabatlari holati va istiqbollari, ayrim xalqaro va mintaqaviy ahamiyatga molik muammolar, jumladan Afg‘onistondagi vaziyat rivojlanishi hamda zamonaviy xavfsizlikka tahdid bilan kurashishda hamkorlik qilish masalalari muhokama qilingan.
Eslatib o‘tamiz, avvalroq Abdulaziz Komilov BMT Bosh kotibi bilan uchrashgani xabar berilgandi.